钦定古今图书集成/明伦汇编/氏族典/第595卷 > 尔朱度律
## 钦定古今图书集成/明伦汇编/氏族典/第595卷 > 尔朱度律

按《魏书尔朱度律传》：“度律，荣从父弟也。鄙朴少言，为
统军，从荣征伐。庄帝初，封乐乡县开国伯，寻转安北
将军、朔州刺史，复除卫将军，兼京畿大都督。荣死，与
世隆赴晋阳。长广王之立，以度律为太尉公、四面大
都督，封常山王。与尔朱兆入洛，兆还晋阳，留度律镇
京师，聚敛无厌。所至之处，为百姓患毒。战于韩陵，败”
还，为人擒执，送于洛，斩之都市。